EkBass/fiwiki-20250220-pages-articles huggingface dataset:
Yhteisresurssi

Yhteisresurssi on taloustieteessä luonnon tarjoama tai ihmisten tekemä hyödyke, jonka käyttöä on hankalaa tai kallista kontrolloida. Toisin kuin julkishyödykkeen tapauksessa, yhteisresurssin ongelmana on liiallinen käyttö. Liikakäyttöä voidaan rajoittaa esimerkiksi kiintiöin. Perinteisiä esimerkkejä yhteisresursseista ovat yhteisessä käytössä olevat kalavedet ja laitumet. Klassinen esimerkki laidunten käytöstä tunnetaan nimellä yhteismaan ongelma. Kaupungeissa yhteisresuresseja ovat tieverkko ja puhdas ympäristö. Näiden resurssien liiallisesta käytöstä on seurannut kalakantojen romahdukset, kaupunkien ruuhkat ja luonnon saastuminen. Yhteisresurssien tutkijoihin kuuluu Nobel-palkittu taloustieteilijä Elinor Ostrom. Luokka:Mikrotaloustiede
George Robert Gray

George Robert Gray (8. kesäkuuta 1808 Chelsea – 6. toukokuuta 1872 Lontoo) oli englantilainen eläintieteilijä ja kustantaja. Hänen isänsä oli eläintieteilijä, farmakologi ja kasvitieteilijä Samuel Frederick Gray (1766–1828). Myös hänen veljensä John Edward Gray (1800–1875) oli eläintieteilijä. George Gray aloitti assistenttina British Museumissa 1831. Hänen ensi työnsä oli hyönteisten luettelointi ja 1833 hän julkaisi teoksen Entomology of Australia. Hän vaikutti omalla osallaan Georges Cuvierin Animal Kingdom teoksen julkaisemiseen englanniksi. Gray kuvaili tieteelle lukuisia päiväperhoslajeja (Lepidoptera). Hän johti British Museumin lintutieteellistä osastoa 41 vuotta. 1866 hänet kutsuttiin Royal Societyn jäseneksi. Gray kuvaili ja nimesi tieteelle useita lintulajeja, muun muassa jääkuikan. Hänen nimensä annettiin jättiläissirkkalinnulle (Locustella fasciolata), Gray's Grasshopper Warbler. == Teoksia == * 1833 Entomology of Australia, London. * 1840 List of the genera of birds, London. * 1842 Nomenclator Zoologicus, muut tekijät olivat Louis Jean Rudolphe Agassiz ja C.L.Bonaparte. * 1844–49 Genera of Birds, kuvittaneet David William Mitchell ja Joseph Wolf. * 1846 Descriptions and Figures of some new Lepidopterous Insects chiefly from Nepal. London, Longman, Brown, Green, and Longmans. * 1869-72: Handlist of the genera and species of birds, London. * 1871 A fasciculus of the Birds of China. London, Taylor and Francis. == Aiheesta muualla == Luokka:Brittiläiset eläintieteilijät Luokka:Brittiläiset ornitologit Luokka:Vuonna 1808 syntyneet Luokka:Vuonna 1872 kuolleet
Antony Hewish

Antony Hewish (11. toukokuuta 1924 – 13. syyskuuta 2021) oli brittiläinen radioastronomi. Hän oli ensimmäinen tähtitieteilijä, joka palkittiin Nobelin fysiikanpalkinnolla vuonna 1974 yhdessä Martin Rylen kanssa. Hewish on Cambridgen yliopiston Cavendish-laboratoriossa emeritusprofessori ja tutkimusryhmän jäsen. Hewishin opinnot Cambridgen yliopistossa keskeytyivät toisen maailmansodan takia. Hänet kutsuttiin ilmavoimiin, missä hän osallistui tutkan kehitystyöhön yhdessä Martin Rylen kanssa. Sodan jälkeen hän teki opintonsa loppuun ja liittyi Rylen tutkimusryhmään sai viran Cavendishin laboratoriossa. Hewish väitteli 1952. Ryhmä rakensi suuren radioteleskoopin, jonka avulla yksi Hewishin jatko-opiskelijoista, Jocelyn Bell Burnell, havaitsi radiolähteen, jota myöhemmin alettiin kutsua pulsariksi. Se, että Hewish ja Ryle saivat Nobelin mutta Bell ei kuulunut joukkoon, on herättänyt arvostelua. Toisten mielestä Bellin olisi ilman muuta kuulunut saada osuutensa Nobelista, toisten mukaan palkintoon johti laajempi tutkimustyö, muun muassa Rylen panos SAR-tutkien kehitystyössä. Hän on ollut Academia Europæan jäsen vuodesta 1993.https://www.ae-info.org/ae/Member/Hewish_Antony == Lähteet == == Aiheesta muualla == * Luokka:Brittiläiset tähtitieteilijät Luokka:Nobelin fysiikanpalkinnon saajat Luokka:Vuonna 1924 syntyneet Luokka:Vuonna 2021 kuolleet Luokka:Academia Europæan jäsenet
Ulkosuodatin

Ulkosuodatin on akvaarioissa käytettävä suodatintyyppi. Periaatteessa nimityksellä voitaisiin ymmärtää kaikkia suodatintyyppejä jotka sijaitsevat varsinaisen vesialtaan ulkopuolella mutta yleensä ulkosuodattimella tarkoitetaan nimenomaan altaan ulkopuolelle asennettavaa ulkopönttösuodatinta. Joten esimerkiksi valutussuodatinta tai leijuhiekkasuodatinta ei yleensä kutsuta ulkosuodattimeksi vaikkakin usein sijaitsevat altaan ulkopuolella. Ulkosuodatin on toimintaperiaatteeltaan melko yksinkertainen, vaikkakin on olemassa myös pitkälle kehitettyjä jaksoittaisella vedenohjausjärjestelmillä ja lämmitysvastuksilla varustettuja versioita. Vesi johdetaan lappoperiaatteella imuputkea pitkin altaan reunan yli letkuja pitkin itse suodattimen alaosaan. Sieltä vesi kulkeutuu suodatusmassojen läpi kohti laitteen kannessa olevaan pumppuun, josta vesi pumpataan letkuja pitkin ja suihkuputkien välityksellä takaisin altaaseen. Ulkosuodattimen suodatustoimintaperiaate on laaja-alainen. Yleensä se toimii sekä mekaanisena suodattimena eli sihtinä ja sen lisäksi vaihtelevissa määrin biologisena suodattimena. Suodatusmateriaalivalinnoista riippuen laite voi toimia myös kemiallisena suodattimena. Muita tehtäviä ulkosuodattimella on vesikierron varmistaminen ja lämpökerrostumien tasaaminen altaassa. Ulkosuodatin on sisäsuodattimen ohella yleisin akvaarioissa käytetty suodatintyyppi. Miltei kaikki käytössä olevat laitteet ovat teollisesti valmistettuja, koska tyyppi sopii siihen hyvin. Yleisimmät valmistusmaat ovat Saksa ja Italia. Myös Kaukoidässä on laitevalmistusta. Tunnetuimpia tuotemerkkejä Suomessa ovat esimerkiksi Eheim, Fluval, Sacem ja Sera. == Katso myös == *Sisäsuodatin ==Lähteet== Luokka:Akvaariot
Irlannin tasavallan jalkapallomaajoukkue

Irlannin tasavallan jalkapallomaajoukkue edustaa Irlannin tasavaltaa kansainvälisissä miesten jalkapallokilpailuissa. Se toimii Irlannin tasavallan jalkapalloliiton (FAI) alaisuudessa. ==Historia== Aikaisemmin koko Irlanti pelasi yhteisellä joukkueella, jonka seuraaja on nykyinen Pohjois-Irlannin maajoukkue. Irlannin tasavallan jalkapalloliiton edeltäjä Irlannin vapaavaltion jalkapalloliitto perustettiin 1923 ja maajoukkue pelasi ensimmäisen ottelunsa Torinossa Italiaa vastaan 1926. Vaikka Irlannin maajoukkue osallistui arvokilpailukarsintoihin 1930-luvulta lähtien, se esiintyi ensimmäistä kertaa arvokilpailuissa vasta vuoden 1988 Saksan EM- kilpailuissa. Tätä seurasi paikka vuoden 1990 Italian MM-kilpailuissa. Vaikka jalkapallo on Irlannissa perinteisesti jäänyt muiden lajien varjoon, on Irlannin jalkapallomaajoukkue pärjännyt kansainvälisesti melko hyvin viime vuosina. Suurin osa maajoukkuepelaajista pelaa Englannin sarjoissa. == Menestys arvokilpailuissa == MM-kilpailut: * 1990 – puolivälierät * 1994 – neljännesvälierät * 2002 – neljännesvälierät EM-kilpailut: * 1960 – 1984 – Ei selviytynyt karsinnoista * 1988 – 1. kierros * 1992 – 2008 – Ei selviytynyt karsinnoista * 2012 – 1. kierros * 2016 – neljännesvälierät ==Entisiä pelaajia== * John Aldridge * Jim Beglin * Packie Bonner * Liam Brady * Shay Brennan * Johnny Carey * Noel Cantwell * Tony Cascarino * Paddy Coad * Kenny Cunningham * Gerry Daly * Jimmy Dunne * Tony Dunne * Eamon Dunphy * Tommy Eglington * Peter Farrell * Steve Finnan * Bob Fullam * Johnny Giles * Don Givens * Steve Heighway * Matt Holland * Ray Houghton * Charlie Hurley * Denis Irwin * Roy Keane * Gary Kelly * Mark Kinsella * Mark Lawrenson * Bill Lacey * Mick McCarthy * Paul McGrath * Kevin Moran * Paddy Moore * Kevin O’Flanagan * David O’Leary * Niall Quinn * Michael Robinson * Kevin Sheedy * Frank Stapleton * Steve Staunton * Alex Stevenson * Andy Townsend * Gary Waddock * Ronnie Whelan == Entisiä valmentajia == * 1986–1995 Jack Charlton * 1996–2002 Mick McCarthy * 2003–2005 Brian Kerr * 2006–2007 Steve Staunton * 2008–2013 Giovanni Trapattoni * 2013–2018 Martin O’Neill == Lähteet == == Aiheesta muualla == Luokka:Irlannin jalkapallo Luokka:Jalkapallomaajoukkueet
Ranskan Guinea

Ranskan Guinea () oli Ranskan siirtomaa, joka oli osa Ranskan Länsi-Afrikkaa. Se sijaitsi silloisten Brittiläisen Sierra Leonen (nykyinen Sierra Leone) ja Portugalin Guinean (nykyinen Guinea-Bissau) välissä. Ranskan Guinean rajat muuttuivat ajan myötä, mutta vuonna 1958 ne olivat samat nykypäivän itsenäisen Guinean rajojen kanssa. Alue joutui Ranskan yliherruuden alaisuuteen 1800-luvun keskivaiheilla, ja vuonna 1891 siitä tehtiin erillinen siirtomaa, jonka rajat olivat samat kuin aikaisemman siirtomaan Rivières du Sudin (1882–1891). Aluetta olivat vaatineet itselleen myös Iso-Britannia, Saksa ja Portugali, jotka kuitenkin olivat jo sitä ennen luopuneet vaatimuksistaan. Ranska hallitsi Guineaa vuoteen 1958. Valtio itsenäistyi Ranskasta vuonna 1958 Charles de Gaullen vuoden 1958 perustuslain hylkäämisen jälkeen. Tällöin Ranskan Guinea oli ainoa siirtomaa, joka hylkäsi uuden perustuslain. Ranskan Guineasta tuli nykypäivän Guinea, pitäen ranskan virallisena kielenään. == Lähteet == * * * === Viitteet === == Aiheesta muualla == Luokka:Entiset siirtomaat Afrikassa Luokka:Guinean historia Guinea Guinea
Ikaalisten vaakuna

Ikaalisten vaakunan on suunnitellut Pentti Papunen. Vaakunan selitys on ”kultaisessa kentässä sininen paalu, jossa kolme hopeista airoa vieretysten”, ja se on alun perin vahvistettu Ikaalisten maalaiskunnan kunnanvaakunaksi 17. huhtikuuta 1956. Vaakunan sininen paalu ja airot kuvaavat vesireittien merkitystä alueelle aina pohjankäynnistä siihen aikaan saakka, kun kirkkoveneitä vielä käytettiin. Ikaalisten kauppala otti vaakunan käyttöönsä maalaiskunnan kanssa tehdyn kuntaliitoksen yhteydessä vuonna 1972. Alkuperäinen Ikaalisten epäitsenäiselle kauppalalle 16. lokakuuta 1961 vahvistettu vaakuna oli myös Papusen suunnittelema. Sen vaakunaselitys on ”sinisessä kentässä hopeinen aaltokoroinen paalu, josta versoo kummallekin puolen kolme kultaista lehmuksen lehteä”. Vaakunan aaltokoroinen paalu kuvastaa kauppalan sijaintia vesistön äärellä ja lehmuksen lehdet jalopuuistutuksia. == Lähteet == * Vaakuna Ikaalinen
George Lakoff

George P. Lakoff (s. 24. toukokuuta 1941) on yhdysvaltalainen kielitieteilijä ja filosofi. Hän oli lingvistiikan (ja erityisesti kognitiivisen lingvistiikan) professori Kalifornian yliopistossa Berkeleyssä vuodesta 1972 vuoteen 2016. Vaikka osa hänen tutkimustyöstään onkin keskittynyt kielitieteen yleisiin ongelmiin, kuten kielellisten konstruktioiden kieliopillisuuteen, hän on tunnetuin ideoistaan metaforien keskeisyydestä ihmisen toiminnassa, poliittisessa käyttäytymisessä ja yhteiskunnassa. Lakoff on myös perustanut progressiivisen ajatusmyllyn, Rockridge Instituten. == Lakoff ja metaforan uudelleenmäärittely == Lakoff aloitti uransa oppilaana ja myöhemmin opettajana transformationaalisen kieliopin parissa, jonka oli kehittänyt MIT:n professori Noam Chomsky. 1960-luvun loppupuolella hän kuitenkin liittyi muutamien muiden alan entisten oppilaiden joukkoon, ja ryhtyi levittämään generatiivisen semantiikan sanomaa vaihtoehtona Chomskyn generatiiviselle syntaksille. Lakoffin ja Chomskyn erimielisyydet aikaansaivat eri kielitieteilijöiden välillä tulisia ja katkeria väittelyitä. Lakoffin alkuperäinen teoria konseptuaalisesta metaforasta julkaistiin Mark Johnsonin kanssa kirjoitetussa kirjassa Metaphors We Live By vuonna 1980. Läntisen tieteen perinteessä metafora on nähty ainoastaan kielellisenä konstruktiona. Lakoffin tutkimuksen ydin on ollut hänen argumenttinsa, että metaforat ovat ensisijaisesti mielellisiä konstruktioita, ja että ne ovat keskeisiä ajattelun kehityksessä. Ajattelu ilman metaforia on Lakoffin mukaan mahdollista vain, kun kyseessä puhtaasti fyysinen todellisuus. Mitä abstraktimpi ajatus, sitä useampia kerroksia metaforia tarvitaan sen ilmaisuun. Ihmiset eivät itse huomaa näitä metaforia useista syistä. Yksi syy on, että metaforat ovat 'kuolleet' emmekä enää tunnista niiden alkuperää. Toinen syy on, ettemme vain kiinnitä huomiota siihen, mitä tapahtuu. Esimerkiksi väittelytilanteessa piilevä metafora on sodankäyntiin liittyvä: * Hän voitti väittelyn. * Et voi puolustella väitteitäsi. * Kaikki puheeni ammuttiin alas. * Hänen kritiikkinsä osui kohteeseensa. * Tuolla strategialla murskaat hänet. Lakoff mielsi ajattelun kehityksen parempien metaforien kehityksenä. Jonkun alan tiedon soveltaminen toisella alalla tarjoaa uusia näkökulmia ja ymmärrystä. ==Yksityiselämä== Etniseltä taustaltaan Lakoff on juutalainen. ==Lähteet== * Luokka:Yhdysvaltalaiset kielitieteilijät Luokka:Vuonna 1941 syntyneet Luokka:Elävät henkilöt
Madagaskarin petoeläimet

Madagaskarin petoeläimetVirta-Kovanen, Suvi: Fossa – Madagaskarin taitava kiipeilijä. Teoksessa eli falanukitKomission asetus (EU) N:o 709/2010, annettu 22 päivänä heinäkuuta 2010 Euroopan unionin virallinen lehti L212, suomenkielinen laitos. (Eupleridae) on ainoastaan Madagaskarin saarella elävä petoeläinten heimo. Se koostuu kahdesta alaheimosta, joista toinen, Euplerinae, luettiin aiemmin sivettieläimiin, toinen, Galidiinae taas mangustien heimoon. == Alaheimot, suvut ja lajit == * Euplerinae ** Cryptoprocta *** Fossa (Cryptoprocta ferox) *** †Luolafossa (Cryptoprocta spelea) ** Eupleres *** Falanukki (Eupleres goudotii) ** Fossa *** Fanaloka (Fossa fossana) * Madagaskarinmangustit (Galidiinae) ** Galidia *** Puumangusti (Galidia elegans) ** Juovamagnustit (Galidictis) *** Juovamangusti (Galidictis fasciata) *** Isojuovamangusti (Galidictis grandidieri) ** Mungotictis *** Kapeajuovamangusti (Mungotictis decemlineata) ** Salanoia *** Ruskomangusti (Salanoia concolor) *** Salanoia durrelliInvestigations into the status of a new taxon of Salanoia (Mammalia: Carnivora: Eupleridae) from the marshes of Lac Alaotra, Madagascar. Informaworld == Lähteet == * === Viitteet === Luokka:Petoeläimet
Nakasu-Kawabatan metroasema

Nakasu-Kawabatan metroasema () on Fukuokan kaupungin Hakatan suuralueella sijaitseva metroasema. Nakasu-Kawabatan asema on yhdeksäs asema Kūkō-linjalla Meinohaman aseman päästä lukien ja ensimmäinen asema Hakozaki-linjalla. Asema on avattu 20. huhtikuuta 1982. Asema on rakennettu kolmeen kerrokseen maan alle, joista päällimmäinen on sisäänkäyntikerros, jossa sijaitsevat portit ja lipunmyynti. Keskimmäinen kerros on Kūkō-linjan käytössä, alempi Hakozaki- linjan käytössä. Raiteet yhdistyvät ennen Tenjinin asemaa ja junat jatkavat vuorotellen Meinohamaan asti. Tärkeitä paikkoja ja rakennuksia aseman lähistöllä ovat esimerkiksi: * Nakasu, Fukuokan yöelämän keskus * Kawabatan kauppakatu * Canal City Hakata * Hakata Riverein * Hotel Okura Fukuoka * Fukuokan Aasia-taidemuseo * eeny meeny miny mo * Nishi-Nihon City Bankin Hakatan toimisto * Fukuokan pankin Hakatan toimisto. ==Aiheesta muualla== * Nakasu-Kawabatan aseman viralliset sivut Luokka:Kūkō-linja Luokka:Hakozaki- linja
Parkanon vaakuna

Parkanon vaakunassa on sinisessä kentässä aaltokoroinen kultahirsi ja sen päällikkeenä pystyssä kultainen mänty, jonka kuoritut kyljet ovat hopeiset. Männyn latvan molemmin puolin on saatteena seitsemänsakarainen hopeinen tähti. Vaakunan on suunnitellut Germund Paaer ja se otettiin käyttöön vuonna 1950. Oletetaan että pitäjän nimi johtuisi niin sanotusta "parkkamännystä", parkkileivän aineksesta. == Lähteet == Luokka:Suomen kuntien vaakunat Vaakuna
Kankaanpään vaakuna

Kankaanpään vaakuna on saanut aiheensa kunnan asutuksen alkuajoista, joiden syntymistä metsäalueiden keskelle vaakuna kuvaa. Samalla se viittaa myös Kankaanpään nimeen. Vaakunan selitys kuuluu: ”sinisessä kentässä alainen, yläreunaltaan liekkikoroinen hopeahirsi, jonka päälikkeenä pystyssä kultamänty.” Vaakunan on suunnitellut Carolus Lindberg, ja se vahvistettiin käyttöön 12. lokakuuta 1951. == Lähteet == * Kankaanpää Vaakuna
Karvian vaakuna

Karvian vaakuna on Karvian kunnan tunnus. Sen aihe viittaa pitäjän metsiin ja Kyrön skanssiin, hirsivarusteiseen linnakkeeseen, joka perustettiin 30-vuotisen sodan aikaan 1635 vahtimaan sotaväenottoa pakoon pyrkiviä sotilaskarkureita. Vaakunan selitys on ”sinisessä kentässä kuusikoroisen tyviön yläpuolella linnake, kaikki kultaa.” Vaakunan on suunnitellut Olof Eriksson, ja Karvian kunnanvaltuusto hyväksyi sen kokouksessaan 23. joulukuuta 1955. Sisäasiainministeriö vahvisti vaakunan käyttöön 28. maaliskuuta 1956. == Lähteet == * * * Karvia Vaakuna
Honkajoen vaakuna

Honkajoen vaakuna oli Honkajoen kunnan tunnus, ja se on saanut aiheensa vanhoista perinteistä ja Satakunnan maakunnasta. Haarikka edustaa kädentaitoja ja näistä syntyvää esineistöä, kun taas tähti on peräisin maakunnan vaakunasta. Vaakunan on suunnitellut Ahti Hammar ja se vahvistettiin Honkajoen vaakunaksi 12. joulukuuta 1952. Vaakuna siirtyi kotiseutuvaakunaksi Honkajoen liityttyä Kankaanpään kaupunkiin vuoden 2021 alussa. Vaakunan selitys on ”sinisessä kentässä kaksikorvainen kultainen haarikka, jonka yläpuolella seitsenkärkinen hopeatähti”. Honkajoki Vaakuna
Kihniön vaakuna

Kihniön vaakuna on Kihniön kunnan tunnus. Sen aiheen palkit muistuttavat kehyssahaa ja viittaavat metsätöihin ja puusta tehtävien tavaroiden valmistukseen. Vaakunan selitys on ”sinisessä kentässä kaksi kultaista, alapuolelta sahakoroista palkkia.” Vaakunan on suunnitellut Toivo Vuorela, ja Kihniön kunnanvaltuusto hyväksyi sen kokouksessaan 29. kesäkuuta 1960. Sisäasiainministeriö vahvisti vaakunan käyttöön 10. lokakuuta samana vuonna. == Lähteet == * * Kihniö Vaakuna
F-jakauma

{(d_1\,x+d_2)^{d_1+d_2}}}} {x\,\mathrm{B}\\!\left(\frac{d_1}{2},\frac{d_2}{2}\right)}\\!| cdf =I_{\frac{d_1 x}{d_1 x + d_2}} \left(\tfrac{d_1}{2}, \tfrac{d_2}{2} \right)| mean =\frac{d_2}{d_2-2}\\! kun d2 > 2| median =| mode =\frac{d_1-2}{d_1}\;\frac{d_2}{d_2+2}\\! kun d1 > 2| variance =\frac{2\,d_2^2\,(d_1+d_2-2)}{d_1 (d_2-2)^2 (d_2-4)}\\! kun d2 > 4| skewness =\frac{(2 d_1 + d_2 - 2) \sqrt{8 (d_2-4)}}{(d_2-6) \sqrt{d_1 (d_1 + d_2 -2)}}\\! kun d2 > 6| kurtosis =| entropy =| mgf =| char =|}} F-jakauma on todennäköisyyslaskennassa ja tilastotieteessä jatkuva todennäköisyysjakauma. Sen johti ensimmäisenä George Snedecor, ja se on nimetty Ronald Fisherin mukaan. F-jakaumaa sovelletaan yleisesti tilastollisen testisuureen jakaumana nollahypoteesin ollessa voimassa. F-jakaumalla on läheinen yhteys \chi^2-jakaumaan. Jos riippumattomat satunnaismuuttujat U_1 ja U_2 ovat \chi^2-jakautuneita vapausasteilla d_1 ja d_2, niin tällöin :F_{d_1,d_2}=\frac{U_1/d_1}{U_2/d_2} noudattaa F-jakaumaa. Luokka:Todennäköisyysjakaumat
Patriarkaalinen pappeus

Patriarkaalinen pappeus (joskus käytetään myös nimitystä Aabrahamin pappeus) on Myöhempien aikojen pyhien liikkeessä yksi pappeuden kolmesta muodosta. Kaksi muuta pappeutta ovat Aaronin pappeus ja Melkisedekin pappeus. Toisin kuin kaksi muuta pappeuden muotoa, patriarkaalinen pappeus on hyvin kiistanalainen. Suurin osa Myöhempien aikojen pyhien Jeesuksen Kristuksen kirkon teologeista ei pidä patriarkaalista pappeutta itsenäisenä pappeuden muotona, vaan Melkisedekin pappeuden erityisenä muotona, joka toteutuu patriarkan virassa. Sitä vastoin eräissä fundamentalistissa mormoniyhteisöissä patriarkaalisella pappeudella on vahva asema. Toisin kuin Melkisedekin pappeus ja (Aaronin kirjaimellisia jälkeläisiä lukuun ottamatta) Aaronin pappeus, patriarkaalinen pappeus kulki profeetta Joseph Smithin mielestä suvussa suoraan etenevässä polvessa. Hänen mukaansa Aadam sai patriarkaalisen pappeuden Jumalalta, ja häneltä se periytyi ensin Aabelille ja tämän kuoleman jälkeen Seetille. Heiltä patriarkaalisen pappeuden valtuudet siirtyivät ihmiskunnassa eteenpäin. Smith puhui ensi kertaa patriarkaalisesta pappeudesta siunatessaan isänsä Joseph Smith Sr:n patriarkaaliseen virkaan 18. joulukuuta 1833. Nauvoon temppelin rakennustöiden aikana 27. elokuuta 1843 Smith puhui eräässä esitelmässään "kolmesta suuresta pappeuden siunauksesta", ja mainitsi niiden joukossa myös patriarkaalisen pappeuden. Puheessaan Smith tuntuu liittävän patriarkaalisen pappeuden ennen muuta rakenteilla olevaan temppeliin ja siellä saataviin siunauksiin. On mahdollista, että hän patriarkaalisesta pappeudesta puhuessaan tarkoitti sinetöintiä ja sitä, kuinka sukupolvet liittyvät toisiinsa temppelissä tehtävien pyhien toimitusten kautta. MAP- kirkossa oli Joseph Smithin veljen Hyrum Smithin jälkeläinen johtavana patriarkkana aina vuoteen 1979, jolloin tuolloinen johtava patriarkka Eldred G. Smith vetäytyi eläkkeelle siunaamatta itselleen seuraajaa. Kirkko ilmoitti virallisesti kirkossa olevan niin paljon patriarkkoja, että jokainen kirkon jäsen saa itselleen kuuluvan patriarkaalisen siunauksen, eikä johtavan patriarkan virka enää näin ollen ole tarpeellinen. Tämän myötä patriarkaalinen pappeus tuntuu menettäneen merkitystään. Luokka:Pappeus (mormonismi)
Jämijärven vaakuna

Jämijärven vaakuna on Jämijärven kunnan tunnus. Sen aihe viittaa paikkakunnan keskeiseen merkitykseen ilmailussa ja ilmailu-urheilussa. Jämijärven lentokenttä on edelleen yksi tärkeimmistä kevytilmailun keskuksista Suomessa. Vaakunan selitys on ”kultakentässä palkki, jonka kummallakin puolella saatteena palkeittain lentävä pääskynen, kaikki sinistä.” Vaakunan on suunnitellut Gustaf von Numers, ja Jämijärven kunnanvaltuusto hyväksyi sen kokouksessaan 23. syyskuuta 1964. Sisäasiainministeriö vahvisti vaakunan käyttöön 26. huhtikuuta 1965. == Lähteet == * * Jämijärvi Luokka:Gustaf von Numersin suunnittelemat kunnanvaakunat Vaakuna
Turo Järvinen

Turo Järvinen (s. 6. tammikuuta 1982 Espoo) on suomalainen entinen jääkiekkoilija. ==Ura== Järvinen on EPS:n (Espoon Palloseuran) kasvatti. Ensimmäiset pelit SM-liigassa Järvinen pelasi kaudella 2001–2002. Seuraavien kausien aikana Järvinen vakiinnutti paikkansa HIFK:n liigajoukkueessa. Järvinen oli HIFK:n kokoonpanossa, kun joukkue voitti SM-pronssia kaudella 2003–2004. Kaudella 2006–2007 Järvinen valittiin HIFK:n kapteenistoon. Järvinen siirtyi kaudeksi 2007–08 Ilvekseen, jonka kanssa hän teki kahden vuoden sopimuksen huhtikuussa 2007 pelattuaan viisi täyttä kautta HIFK:ssa. Ilveksessä Järvinen pelasi kahden kauden ajan. Hän palasi HIFK:hon kaudeksi 2009–2010. HIFK:ssa Järvinen oli voittamassa Suomenmestaruutta keväällä 2011. ==Tilastot== 2000–2001 Ahmat Mestis 1 0 0 0 0 – – – – – 2001–2002 HIFK SM- liiga 7 1 1 2 2 – – – – – KJT Mestis 1 0 0 0 0 – – – – – 2002–2003 HIFK SM- liiga 54 5 9 14 68 4 0 0 0 0 2003–2004 HIFK SM-liiga 55 7 9 16 42 13 3 3 6 4 2004–2005 Salamat Mestis 2 1 0 1 12 – – – – – HIFK SM-liiga 39 1 1 2 18 5 0 0 0 25 2005–2006 HIFK SM-liiga 51 10 10 20 44 12 2 4 6 16 2006–2007 HIFK SM- liiga 55 5 7 12 70 5 0 0 0 4 2007–2008 Ilves SM-liiga 53 7 9 16 72 9 1 2 3 12 2008–2009 Ilves SM-liiga 52 3 14 17 64 3 0 0 0 2 2009–2010 HIFK SM-liiga 45 3 10 13 26 6 1 1 2 8 K-Vantaa Mestis 1 1 0 1 0 – – – – – 2010–2011 HIFK SM-liiga 26 3 3 6 14 14 2 0 2 6 K-Vantaa Mestis 5 1 0 1 4 – – – – – 2011–2012 HIFK SM- liiga 17 0 4 4 6 3 0 0 0 25 K-Vantaa Mestis 2 0 0 0 2 – – – – – 6 kautta Yhteensä Mestis 12 3 0 3 18 – – – – – 11 kautta Yhteensä SM-liiga 454 45 77 122 426 74 9 10 19 102 == Lähteet == * === Viitteet === == Aiheesta muualla == * Turo Järvinen Jatkoaika.comissa * Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt
Timothy Gaines

Timothy ”Tim” Gaines (oikealta nimeltään Timothy James Hagelganz, s. 15. joulukuuta 1962) on kristillisen metalliyhtye Stryperin basisti. ==Ura Stryperissa== Gaines liittyi Stryperiin vuonna 1983 yhtyeen viimeisenä jäsenenä. Basson lisäksi Gaines soitti yhtyeessä koskettimia ja lauloi taustoja. Gaines soitti yhtyeen kaikilla kiertueilla aina vuoteen 2003 asti ja hänen kuvansa löytyy kaikista yhtyeen 1980–1990-lukujen albumeista, mutta todellisuudessa Gaines ei osallistunut Stryperin kahden menestyneimmän levyn, To Hell with the Devilin ja In God We Trustin levytyksiin musiikillisten erimielisyyksien takia. Gaines kuitenkin palasi yhtyeeseen molempia albumeita tukeville kiertueille. Vuonna 1990 ilmestyneellä levyllä Against the Law Gaines soittaa kaikissa muissa kappaleissa, paitsi Earth, Wind & Fire -coverissa "Shining Star", jossa bassoja soittaa Randy Jackson. ==Stryperin jälkeen== Stryperin jälkeen Tim Gaines on soittanut useissa hankkeissa mukaan lukien hänen ja Stryper-kitaristi Oz Foxin omassa yhtyeessä Sindizzy, joka julkaisi vuonna 1998 albumin He's Not Dead. Sindizzy jäi kuitenkin lyhyeksi hankkeeksi, kun Gaines ja Fox liittyivät takaisin Stryperiin yhtyeen comebackin vuoksi vuonna 2003. Samana vuonna Timothy Gaines soitti viimeisen konserttinsa Stryperissä Puerto Ricossa. Konsertti taltioitiin myös dvd:lle. Yhteisymmärryksessä yhtyeen muiden jäsenten kanssa Gaines erosi Stryperistä vuonna 2004. Hänen korvaajakseen tuli Tracy Ferrie. Gaines kuitenkin palasi yhtyeeseen vuonna 2009 ja soittaa Stryperin uusimmalla julkaisulla The Covering, joka sisältää cover-kappaleita. ==Aiheesta muualla== * Timothy Gainesin kotisivut Luokka:Yhdysvaltalaiset basistit Luokka:Vuonna 1962 syntyneet Luokka:Elävät henkilöt
Nimruzin maakunta

Nimruz on yksi Afganistanin 34 maakunnasta. Se sijaitsee maan lounaisosassa ja rajautuu Iraniin ja Pakistaniin. Maakunnassa on arviolta 167 900 asukasta (vuonna 2016) ja sen pinta-ala on 42 410 neliökilometriä. Se on siten pinta- alaltaan yksi maan suurimmista maakunnista. Nimruz on Afganistanin harvimmin asuttu maakunta, jonka asukkaista suurin osa on pataaneja, kun taas baluchit ovat vähemmistönä. Maakunnan pääkaupunki on Zaranj. == Lähteet == == Aiheesta muualla == Luokka:Afganistanin maakunnat
Juha Fagerstedt

Juha Fagerstedt (s. 15. huhtikuuta 1983 Helsinki) on suomalainen entinen jääkiekkohyökkääjä. Kaudella 2002–2003 Fagerstedt oli mukana voittamassa A-nuorten SM-kultaa HIFK:n riveissä. Fagerstedt edusti Suomea vuoden 2003 nuorten MM-kisoissa. Kaudesta 2003–2004 lähtien Fagerstedt kuului HIFK:n edustusjoukkueen miehistöön. Fagerstedin pelaajaura päättyi kauden 2007–2008 jälkeen. Hän toimii nykyään HIFK:n A-nuorten apuvalmentajana. == Lähteet == Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt
Carl Loewe

Johann Carl Gottfried Loewe (30. marraskuuta 1796 Löbejün – 20. huhtikuuta 1869 Kiel) oli saksalainen säveltäjä. Hänet tunnetaan parhaiten balladeistaan, joita hän sävelsi noin 400. Loewellä oli myös tapana itse esittää laulujaan. == Aiheesta muualla == Luokka:Saksalaiset säveltäjät Luokka:Romantiikan säveltäjät Luokka:Vuonna 1796 syntyneet Luokka:Vuonna 1869 kuolleet
Irving

Irving voi tarkoittaa ainakin seuraavia asioita: ==Henkilöitä== ===Sukunimenä=== * Aaron Irving (s. 1996), kanadalainen jääkiekkoilija * Amy Irving (s. 1953), yhdysvaltalainen näyttelijä * Clifford Irving (1930–2017), yhdysvaltalainen kirjailija * David Irving (s. 1938), brittiläinen kirjailija ja historioitsija, holokaustin kieltäjä * Edward Irving (1792–1834), skotlantilainen kirkonmies * Edward A. Irving (s. 1927), kanadalainen geologi * Henry Irving (1838–1905), brittiläinen näyttelijä * John Irving (s. 1942), yhdysvaltalainen kirjailija ja käsikirjoittaja * Kenneth Colin Irving (1899–1932), kanadalainen yrittäjä, Irving Oilin perustaja * Kyrie Irving (s. 1992), australialais-yhdysvaltalainen koripalloilija * Leland Irving (s. 1987), kanadalainen jääkiekkomaalivahti * Washington Irving (1783–1859), yhdysvaltalainen kirjailija, esseisti ja historioitsija ===Etunimenä=== * Irving Azoff (s. 1947), yhdysvaltalainen musiikkialan johtaja ja henkilökohtainen manageri * Irving Baxter (1876–1957), yhdysvaltalainen korkeus- ja seiväshyppääjä * Irving Berlin (1888–1989), yhdysvaltalainen säveltäjä ja lauluntekijä * Irving Brecher (1914–2008), yhdysvaltalainen elokuvakäsikirjoittaja ja -ohjaaja * Irving Burgie (1924–2019), yhdysvaltalainen säveltäjä * Irving Caesar (1895–1996), yhdysvaltalainen muusikko ja sanoittaja * Irving Cummings (1888–1959), yhdysvaltalainen näyttelijä, ohjaaja, käsikirjoittaja ja tuottaja * Irving Fisher (1867–1947), yhdysvaltalainen taloustieteilijä ja tilastotieteilijä * Irving Louis Horowitz (1929–2012), yhdysvaltalainen sosiologi * Irving Jaffee (1906–1981), yhdysvaltalainen pikaluistelija * Irving Kolodin (1908–1988), yhdysvaltalainen musiikkikriitikko ja musiikin historioitsija * Irving Kristol (1920–2009), yhdysvaltalainen uuskonservatiivinen toimittaja ja poliitikko * Irving Langmuir (1881–1957), yhdysvaltalainen kemisti ja fyysikko, Nobelin kemianpalkinnon saaja * Irving Meretsky (1912–2006), kanadalainen koripalloilija * Irving Mills (1894–1985), yhdysvaltalainen musiikkituottaja, manageri ja sanoittaja * Irving Noren (1924–2019), yhdysvaltalainen baseballpelaaja * Irving Penn (1917–2009), yhdysvaltalainen valokuvaaja * Irving Reis (1906–1953), yhdysvaltalainen käsikirjoittaja, ohjaaja ja elokuvaaja * Irving C. Rosse (1842–1901), yhdysvaltalainen hermotautien professori ja tutkimusmatkailija * Irving Saladino (s. 1983), panamalainen pituushyppääjä * Irving Stone (1903–1989), yhdysvaltalainen kirjailija * Irving Thalberg (1899–1936), yhdysvaltalainen elokuvatuottaja ==Paikannimenä== *Irving, kaupunki Texasissa Yhdysvalloissa *Irving Park Chicagossa Illinoisissa Yhdysvalloissa ==Muita merkityksiä== * Irving Oil, öljy-yhtiö * J.D. Irving Limited, metsäteollisusyhtiö * Irving Trust Company, entinen newyorkilainen pankkiyhtiö * Irving, yhdysvaltalainen indierockyhtye
Salzburgin lentoasema

Salzburgin lentoasema tai W. A. Mozartin lentoasema on Itävallan toiseksi suurin lentoasema Wienin lentoaseman jälkeen. Se sijaitsee 4 kilometriä Salzburgin keskustasta ja 2 kilometriä Saksan vastaiselta rajalta. Lentoasema otettiin käyttöön vuonna 1926. Talvikausina Salzburgin lentoasema palvelee lukuisia turisteja. Tärkeimpiä Salzburgiin liikennöiviä lentoyhtiöitä ovat Austrian Arrows/Austrian Airlines, British Airways ja Ryanair. Salzburgin lentoasema on Euroopan alueellisten lentoyhtiöiden liiton jäsen ja edustettuna tämän johtokunnassa. ==Lähteet== Luokka:Itävallan lentoasemat Luokka:Salzburg
Jerevanin metro

Jerevanin metro () on Armenian pääkaupunkia Jerevania palveleva metrojärjestelmä. Se avattiin vuonna 1981. Metroverkon pituus oli aluksi 7,6 kilometriä ja nykyisin yli 12,1 kilometriä.Arka News Agency: EBRD assesses highly cooperation with Yerevan metro Viitattu 11.3.2013. Vuonna 2012 metroa käytti yli 14,9 miljoonaa matkustajaa.http://www.armstat.am/file/article/sv_12_12r_124.pdf Metroasemia on tällä hetkellä kymmenen. Kuten muissa entisen Neuvostoliiton metroverkostoissa, asemat on louhittu hyvin syvälle maahan ja niissä on koristeellisia piirteitä. == Asemat == Metron asemat pohjoisesta etelään ovat: * Barekamutjun () * Maršal Baghramjan () * Jeritasardakan () * Tasavallan aukio () * Zoravar Andranik () * Sasuntsi Davit () * Gortsaranajin () * Šengavit () * Garegin Nždehi hraparak () * Čarbah () == Lähteet == == Aiheesta muualla == * UrbanRail.Net: Yerevan * Yerevan Muncipality: Metro Luokka:Aasian metroliikenne Luokka:Armenian liikenne Luokka:Jerevanin rakennukset ja rakennelmat
Perunannostokone

thumb|Vanha perunannostokone Perunannostokone on maatyökone, jota käytetään perunasadon korjaamiseen pellolta. Perunaa on nostettu osittain koneellisesti jo hevosvetoisten maatalouskoneiden yleistymisestä lähtien viimeistään 1900-luvun alkupuolella siten, että ensin hevosvetoisella ja myöhemmin traktorivetoisella perunannostokoneella on avattu vako, josta mukulat on noukittu käsin. Ensimmäiset koneet olivat hevosen ja myöhemmin traktorin perässä vedettäviä laitteita, joissa akselisto pyöritti kulkusuuntaan nähden poikittain talikkoratasta, johon oli asennettu kaarevia piikkejä riveihin. Tällainen laite toimii parhaiten hiekkamaassa tai löyhässä multamaassa. Tilakoon suureneminen ja tehokkuuden lisääminen johti sittemmin siihen, että kehitettiin nykyaikaiset perunannostokoneet, jotka myös keräävät perunat samalla kun vako avataan, eikä niitä enää tarvitse poimia käsin. Pieniltä perunamailta voidaan nostaa perunat perunakuokalla. ==Aiheesta muualla== Luokka:Maatalouskoneet Luokka:Hinattavat ajoneuvot
Alesis

Alesis on elektronisia musiikki-instrumentteja valmistava yhdysvaltalainen yritys, jonka omistaa Numark. Sen pääkonttori sijaitsee Cumberlandissa Rhode Islandissa. Alesiksen valmistamat tuotteet ovat pääasiassa studio- ja livekäyttöön ja ovat tarkoitettu sekä ammatti- että puoliammattimaiseen muusikkokäyttöön. Alesisin laitteita ovat mm. Nano-Synth, Nano-Bass, Nano- Piano ja Andromeda A6-analogisyntetisaattorin sekä Ion-nimisen analogimallintavan syntetisaattoriohjelmiston. Micron-syntetisaattori perustuu kyseiseen ohjelmistoon. ==Historia== Alesis saavutti aikaisen onnistumisen alkuperäisellä MidiVerb-laitteella, joka on kahdella sisään- ja ulostulolla varustettu kohtuuhintainen stereokaikulaite. Yksikkö vastasi 63:sta eri esiohjelmoidusta kaikuäänenpäivityksestä. Sitä suuremmat ohjelmapaikat aktivoivat ”häviämismoodin”, joka oli ikään kuin Alesiksen vastine mykälle. MidiVerb rakennettiin yleisesti saatavilla olevista osista, mikä mahdollisti laitteen korjaamisen myös kotioloissa. ==Tuotteet== Alesiksen laitteisiin lukeutuu muun muassa SR-16 rumpukone (tuotantoon vuonna 1991, valmistetaan yhä), samplepohjainen Quadrasynth-syntetisaattorimallisto sekä 1990-luvulla digitaalinen 8-raitainen ADAT-nauhatallennin. ==Aiheesta muualla== *Yrityksen kotisivu *Numark Industriesin kotisivu Luokka:Yhdysvaltalaiset yritykset
Skövde

Skövde on Ruotsin entinen kaupunki ja nykyinen Skövden kunnan keskustaajama. Skövde sijaitsee Länsi-Götanmaan läänin itäosassa entisen Skaraborgin läänin alueella. Ennen Skaraborgin läänin lakkauttamista Skövde oli läänin suurin taajama, muttei kuitenkaan toiminut läänin pääkaupunkina. Skövde kuuluu historialliseen Länsi-Götanmaan maakuntaan, jolla ei kuitenkaan enää ole hallinnollista merkitystä. Luonnonmaantieteellisesti ilmaistuna Skövden kaupunkitaajama sijaitsee Ruotsin kahden suurimman järven Vänernin ja Vätternin välisellä alueella Billingenin itärinteellä. Vuonna 1890 Skövden läpi rakennettiin Ruotsin läntinen päärautatie (Västra Stambanan), joka toi kaupunkiin teollisuutta ja kasvatti asukaslukua. Skövde menetti kaupunkioikeutensa vuoden 1971 kuntauudistuksessa, jolloin Ruotsissa siirryttiin yhteen kuntamuotoon. Nykyiseen Skövden kuntaan kuuluu entisen kaupungin lisäksi laajoja maaseutualueita. Volvolla on kaupungissa runsaasti teollisuutta ja se työllistää yli 5 000 ihmistä. Sastamala on Skövden ystävyyskaupunki Suomessa. ==Media== Paikallislehti Skaraborgs Allehanda ilmestyy kuudesti viikossa. ==Väestönkehitys== ==Kaupunginosat== * Aspelund * Billingsluttningen * Centrum * Dälderna * Ekängen * Hasselbacken * Hasslum * Havstena * Hentorp * Horsås * Karlsro * Karstorp * Källegården * Käpplunda * Lillegården * Lunden * Mariesjö * Norra Ryd * Norrmalm * Rosenhaga * Segerstorp * Simsjön * Södermalm * Södra Ryd * Stallsiken * Timboholm * Trängen * Ulveket * Vasastaden * Våmb * Västermalm * Västra Ryd * Östermalm ==Kuvia kaupungista== Kuva:Kulturhuset i Skövde, den 2 oktober 2006, bild 2.JPG|Skövden kulttuuritalo. Kuva:Helge Johanssons granitskulptur Gyllen i Kyrkparken i Skövde, den 2 oktober 2006, bild 2.JPG|Graniittiveistos Gyllen Skövden kirkkopuistossa. Kuva:Skövde station (Resecentrum Skövde), den 25 september 2006.JPG|Skövden asema. Kuva:Skövde rådhuset.jpg|Skövden raatihuone. ==Lähteet== ==Aiheesta muualla== * Skövden kunnan kotisivut Luokka:Ruotsin kuntien keskustaajamat Luokka:Ruotsin kaupungit *
Hurrikaani Celia

Hurrikaani Celia oli vuoden 1970 kolmas nimetty trooppinen myrsky Atlantin hurrikaanikaudella, ja tuon kauden voimakkain trooppinen hirmumyrsky. Saffirin-Simpsonin hurrikaaniasteikolla se luokiteltiin tasolle kolme. Myrsky aiheutti tuhoja Karibialla ja Meksikonlahdella. Se surmasi 16 ihmistä Teksasissa ja Kuubaassa. Celia aiheutti heinäkuun viimeisen ja elokuun viidennen päivän välisellä viikolla yli 450 miljoonan sen aikaisen Yhdysvaltain dollarin edestä tuhoa. ==Celian kehitys== Ensimmäinen säähäiriö, josta myrsky myöhemmin kehittyi, oli havaittavissa Afrikan rannikolla 23. heinäkuuta. Se liikkui nopeasti yli Atlantin, ja kehittyi trooppiseksi matalapaineeksi Karibianmerellä 31. heinäkuuta. Se liikkui yli Kuuban 1. elokuuta, ja aiheutti siellä rankkasateita ja suurta tuhoa (kuusi henkeä sai surmansa). Saman päivän iltana Celia täytti trooppisen myrskyn tunnusmerkit. Meksikonlahdella Celia voimistui niin että tuulet kohosivat 50 m/s:iin 2. elokuuta. Seuraavana päivänä se lähestyi Teksasin rannikkoa ja heikkeni; tuulet olivat enää 38 m/s. Illemmalla Celia voimistui uudelleen, ja tuulen nopeus oli 55 m/s sen iskiessä Corpus Christin kaupunkiin. Puuskissa havaittiin jopa 80 m/s.NOAA == Lähteet == Luokka:Vuoden 1970 luonnonmullistukset Celia
Hurrikaani Hugo

Hurrikaani Hugo oli vuoden 1989 viides nimetty trooppinen myrsky Atlantin hurrikaanikaudella. Saffirin-Simpsonin hurrikaaniasteikolla se luokiteltiin korkeimmalle tasolle viisi. Myrsky aiheutti tuhoja Puerto Ricossa ja sen lähialueilla sekä Etelä- ja Pohjois-Carolinan osavaltioissa Yhdysvalloissa syyskuun 19. ja 25. päivien välisenä aikana. Se surmasi 86 ihmistä, jätti 56 000 henkeä kodittomiksi ja aiheutti kymmenen miljardin sen aikaisen Yhdysvaltain dollarin edestä tuhoa. Niinpä se oli siihen astisista hurrikaaneista tuhoisin.Remembering Hurricane Hugo Weather Underground Tämä titteli siirtyi Hurrikaani Andrewille kolme vuotta myöhemmin. Hugoon liittyi tuhansia tornadoita, joiden takia tuhoalue ei rajoittunut pelkästään hurrikaanin pilviseinämän kohdalle. == Lähteet == Luokka:Vuoden 1989 onnettomuudet Hugo
Johan Georg Geitel

Johan (Johann) Georg Geitel (myös Hans Jürgen Geitell, Geittel ja Geittell; 1683 Braunschweig, Saksa – 21. huhtikuuta 1771 Turku) oli saksalaissyntyinen, Suomeen Tukholman kautta noin vuonna 1750 muuttanut taidemaalari.Bonsdorff, Bengt von: ”Johan Georg Geitel”, Pinx – maalaustaide Suomessa: Arki- ja pyhäpuvussa, s. 48–49. Weilin+Göös 2001. Hän maalasi kirkkomaalauksia ja muotokuvia. ==Ura== Geitelin tiedetään muuttaneen nuorena Ruotsiin, jossa hänen veljensä Henrik Levin Geitel toimi rykmentinvälskärinä. Geitelin toiminnasta Ruotsissa ei tiedetä mitään. Suomeen hän siirtyi ilmeisesti vuonna 1751. Kun Geitel asettui Turkuun, paikalliset taiteilijat Claes Lang ja Jonas Bergman tekivät tästä valituksen pelätessään omien työtilaisuuksiensa heikkenemistä. Geitel sanoi tulleensa tapaamaan veljeään ja tekevänsä elannokseen historiallisia kirkkomaalauksia. Maistraatti myönsi luvan tähän vaativampaan työhön, mutta tavallisiin maalarintöihin hän ei saanut lupaa.Genealogia Geitel oli Margareta Capsian jälkeen Turun käytetyin konterfeijari eli kiertävä muotokuvamaalari. Hän toimi myös Turun akatemiassa piirustusmestarina 1758–1763. Geitelin maalaamia muotokuvia on onnistuttu jäljittämään noin 40. Joukossa ovat lapsimuotokuva Erik Gustaf Geitelista (1760), rovasti Erik Ednerin ja hänen vaimonsa muotokuvat (1760) sekä muotokuvat piispa Johan Browalliuksesta (1752) ja turkulaisesta kultaseppämestarista Jonas Lexellistä (1764). Vuosina 1755–1759 Geitel vaikutti kirkkomaalarina Lounais-Suomessa. Hänen maalaamiaan alttaritauluja on Paimion (1755), Nousiaisten (1756), Lempäälän (1759) ja Laitilan kirkossa. Maalauksia on myös Lempäälän Hakkarin kartanossa ja Turun piispantalossa 1760. Geitelin teoksia on nykyään muun muassa Ateneumin ja Tampereen taidemuseossa. ==Lähteet== *Genealogia. *Nikkemedia.fi. *Kuvataiteilijamatrikkeli. ===Viitteet=== ==Kirjallisuutta== * ==Aiheesta muualla== * Luokka:Suomalaiset taidemaalarit Luokka:Saksalaiset taidemaalarit Luokka:Vuonna 1683 syntyneet Luokka:Vuonna 1771 kuolleet Luokka:Muotokuvamaalarit
Mies ja alaston ase 33 1/3 – Viimeinen solvaus

Mies ja alaston ase 33 1/3 – Viimeinen solvaus (Naked Gun 33 ⅓: The Final Insult) on Leslie Nielsenin tähdittämien Mies ja alaston ase -elokuvien kolmas osa. == Tarina == Komisario Frank Drebin on jäämässä eläkkeelle. Hänen työkumppaninsa Ed (George Kennedy) ja Nordberg (O. J. Simpson) selvittävät rikosta, johon he pyytävät Frankin apua. Häntä pyydetään asioimaan naamioituneena sairaalassa rikolliskontaktiksi epäillyn hoitajan (Anna Nicole Smith) luona. Sairaala osoittautuukin spermapankiksi. Kun Frank palaa sieltä, hänen vaimonsa Jane (Priscilla Presley) saa selville, että Frank on palannut poliisintöihin. Jane pettyy ja jättää Frankin. Frank ystävystyy Rocco Dillonin (Fred Ward) kanssa saadakseen selville, millaista rikosta tämä suunnittelee äitinsä kanssa. Rocco karkaa vankilasta Frank mukanaan maaseudulle, jossa Roccon äiti asuu. Rocco ja hänen äitinsä aikovat räjäyttää rakennuksen, jossa järjestetään Oscar-gaala. Jane löytää maaseudulle saatuaan käsiinsä hoitajan osoitteen, jonka Frank kirjoitti sairaalassa huulipunalla nenäliinaan. Frank yrittää ujuttautua gaalaan löytääkseen pommin sisältävän kirjekuoren. Rocco ja hänen äitinsä yrittävät räjäyttää koko paikan, mutta Frank hölmöilee ja pommi lentää suoraan katosta taivaalle. == Rooleissa == ==Vastaanotto== Video- oppaassa vuodelta 1994 Asko Alanen kehuu elokuvaa sen ennakkotrailereita myöten. Hän antaa elokuvalle neljä tähteä viidestä, mikä vastaa sanallista arviota ”erinomainen”. ==Lähteet== Luokka:Vuoden 1994 yhdysvaltalaiset elokuvat Luokka:Mies ja alaston ase -elokuvat Luokka:Peter Segalin ohjaamat elokuvat
Britannian ympäriajo

thumb|right|225px|Vuoden 2015 Britannian ympäriajon reitti kulki Piccadilly Circusin läpi. Britannian ympäriajo on Britanniassa järjestettävä pyöräilykilpailu. Kilpailu järjestettiin ensimmäisen kerran vuonna 1945 ja vuoteen 2003 kyseessä oli lähinnä amatööreille suunnattu kilpailu. Vuonna 2004 kilpailu muutettiin ammattilaiskilpailuksi ja se liitettiin UCI Europe Tour -sarjaan. Vuodesta 2020 kilpailu on ollut osa UCI ProSeries -kilpailusarjaa. ==Nykyaikainen kilpailu== Ensimmäisen kerran kilpailu järjestettiin nykymuodossaan vuonna 2004. Kilpailua sponsoroi Lontoon vuoden 2012 olympialaisten hakuorganisaatio. Kilpailu houkutteli useita huipputason talleja, kuten T-Mobile ja U.S. Postal Service. Kilpailu koostuu viidestä etapista ja kokonaismatka noin 800 kilometriä. === Voittajat === ==Historia== Kilpailu on vuosien varrella järjestetty eri nimillä, johtuen kilpailun sponsorina toimineiden yritysten vaihtumisesta. Vuonna 1951 kilpailua sponsoroi Daily Express -sanomalehti ja tuolloin kilpailun voitti skotti Ian Steel. Kilpailuun osallistui myöhemmin tv-persoonana tunnetuksi tullut Jimmy Saville. Vuoden 1955 kilpailun järjestäjänä toimi British League of Racing Cyclists. === The Milk Race (1958–1993) === :Kaksiviikkoinen amatöörikilpailu houkutteli myös kansainvälisiä kilpailuja. Vuodesta 1983 lähtien kilpailu avattiin myös ammattilaistalleille. === The Kellogg's Tour (1987–1994) === :Kilpailun voittajien joukkoon kuuluvat: Robert Millar (1989), Phil Anderson (1991, 1993), Max Sciandri (1992) ja Maurizio Fondriest (1993) === The Prudential plc-spnsored PruTour (1998–1999) === : Stuart O'Grady (Crédit Agricole) voitti kilpailun vuonna 1998. Seuraavana vuonna voittaja oli Marc Wauters (Rabobank). ==Aiheesta muualla== *Britannian ympäriajon sivut luokka:Pyöräilykilpailut Luokka:Yhdistyneen kuningaskunnan pyöräily
Berry Johnston

Berry Johnston on yhdysvaltalainen pokeriammattilainen. Johnston voitti vuoden 1986 World Series of Pokerin pääturnauksen ja oli kolmas vuonna 1982 sekä viides vuonna 1990. Hänellä on enemmän (kymmenen) rahasijoja WSOP:n pääturnauksessa kuin kellään muullahttp://pokerdb.thehendonmob.com/rank.php?a=r&n;=143&page;=0 luettu 9.2.2007. Kaikkiaan Johnston on voittanut viisi WSOP-ranneketta, ollut finaalipöydässä 28 kertaa ja rahoilla 53 kertaahttp://pokerdb.thehendonmob.com/ranking/168 luettu 9.2.2007. Johnston valittiin Poker Hall of Fameen vuonna 2003. Kesäkuussa 2009 hänen pokeriuransa turnausansiot ylittivät 3,3 miljoonaa dollaria. == WSOP-rannekkeet == Vuosi Turnaus Voittosumma (USD) 1983 $2,500 Match Play 40 000 1986 $10,000 No Limit Hold'em World Championship 570 000 1990 $2,500 Limit Hold'em 254 000 1995 $1,500 Limit Omaha 91 200 2001 $1,500 Razz 83 810 == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Sääasema

Sääasema on asema tai laitteisto, jonka eri osilla mitataan sääsuureita. Sääasemissa on yleensä seuraavia mittalaitteita: * Lämpömittari * Barometri * Ilmankosteusmittari * Sademittari Luokka:Meteorologia
Hämeenlinnan normaalikoulu

Hämeenlinnan normaalikoulu oli lukuvuoteen 2011–2012 saakka toiminut Tampereen yliopistoon (TaY) kuuluva 1.–6. luokkien alakoulu esiopetuksineen Hämeenlinnan Kaurialan kaupunginosassa. Hämeenlinnan normaalikoulu oli harjoittelukoulu luokanopettajakoulutusta antaneen TaY:n Hämeenlinnan opettajankoulutuslaitoksen (OKL) yhteydessä. Tampereen yliopisto siirsi sekä luokanopettajakoulutuksen että normaalikoulun Tampereelle lukuvuoden 2012–2013 alusta. Hämeenlinnan normaalikoulussa toimi 18 perusopetusryhmää ja oppilaita oli noin 400. Koulun erityistehtävänä perusopetuksen antamisen lisäksi oli opetusharjoittelun järjestäminen, kokeilu- ja tutkimustoiminta sekä täydennyskoulutus. Kokeilun ja kehittämisen painopistealueita olivat viestintäkasvatus ja opetuksen yksilöinti. Opetushenkilökuntaan kuului ennen vuotta 2012 vajaat 30 päätoimista lehtoria sekä muutamia sivutoimisia tuntiopettajia. Viimeisenä rehtorina Hämeenlinnan normaalikoulussa toimi Vesa Toivonen. Tampereen yliopisto siirsi Hämeenlinnan normaalikoulun (harjoittelukoulun organisaation ilman oppilaita) Tampereelle vuonna 2012, jossa Nekalan koulu tyhjennettiin Tampereen normaalikoulun alakouluksi muuttunutta harjoittelukoulua varten. Tampereelle siirtyi myös valtaosa Hämeenlinnan normaalikoulun opettajista. Muuton seurauksena vastuu normaalikoulun oppilaiden koulutyön jatkumisesta siirtyi vuonna 2012 Hämeenlinnan kaupungille. Normaalikoulun oppilaat kirjattiin Ojoisten koulun koulun oppilaiksi. Kaupunki vuokrasi Normaalikoulun ja OKL:n aiemmat rakennukset ja perusti tiloihin elokuusta 2012 lähtien toimineen Seminaarin koulun, jonka oppilaiksi aiemmat normaalikoulun ja Ojoisten koulun oppilaat tulivat. ==Katso myös== * Seminaarin koulu * Tampereen normaalikoulu ==Lähteet== ==Aiheesta muualla== * Koulun kotisivut * Seija Aunila (4.5.2010) Lapset laulavat opettavaisia lauluja (Elävä Arkisto) (yle.fi) *Hämeenlinnan normaalikoulu (yle.fi) Luokka:Hämeenlinnan peruskoulut Luokka:Tampereen yliopisto (1925–2018) Luokka:Kauriala
Kalman-suodin

Kalman-suodin on digitaalinen suodin, joka kykenee estimoimaan dynaamisen järjestelmän tilaa aikaisempien mittaustulosten perusteella, vaikka nämä olisivat epätäsmällisiä ja sisältäisivät kohinaa. Kalman-suodatinta hyödynnetään esimerkiksi GPS-paikantamisessa, jossa Kalman-suodattimella voidaan poistaa kohina navigointidatasta. Luokka:Signaalinkäsittely Luokka:Satelliittipaikannusjärjestelmät Luokka:Geodesia
CSD

CSD voi viitata seuraaviin asioihin: * YK:n kestävän kehityksen toimikunta () * Piirikytkentäinen data () * Christopher Street Day, lyh. CSD, Prideä vastaavista tapahtumista käytetty nimitys lähinnä saksankielisissä maissa
Alppihiihdon maailmanmestaruuskilpailut 1993

32\. alppihiihdon maailmanmestaruuskilpailut järjestettiin Japanin Moriokassa 4.–14. helmikuuta 1993. Miesten supersuurpujottelukilpailu jäi kokonaan järjestämättä huonon sään takia. == Miehet == === Syöksylasku === Sija Maa Kilpailija Aika 1 Urs Lehmann 1.32,06 2 Atle Skårdal 1.32,66 3 A. J. Kitt 1.32,98 4 Luc Alphand 1.32,99 5 Tommy Moe 1.33,09 6 Denis Rey 1.33,20 === Suurpujottelu === Sija Maa Kilpailija Aika 1 Kjetil André Aamodt 2.15,36 2 Rainer Salzgeber 2.16,23 3 Johan Wallner 2.17,27 4 Urs Kälin 2.17,63 5 Hans Pieren 2.17,75 6 Hubert Strolz 2.18,16 === Pujottelu === Sija Maa Kilpailija Aika 1 Kjetil André Aamodt 1.40,33 2 Marc Girardelli 1.40,37 3 Thomas Stangassinger 1.40,44 4 Hubert Strolz 1.40,98 5 Paul Accola 1.41,12 6 Thomas Fogdö 1.41,31 === Alppiyhdistetty === Sija Maa Kilpailija Pisteet 1 Lasse Kjus 34,22 2 Kjetil André Aamodt 36,09 3 Marc Girardelli 36,27 4 Günther Mader 45,53 5 Steve Locher 63,34 6 Luc Alphand 70,81 == Naiset == === Syöksylasku === Sija Maa Kilpailija Aika 1 Kate Pace 1.27,38 2 Astrid Lødemel 1.27,66 3 Anja Haas 1.27,84 4 Katja Seizinger 1.27,89 5 Miriam Vogt 1.28,13 6 Ulrike Stanggassinger 1.28,16 === Supersuurpujottelu === Sija Maa Kilpailija Aika 1 Katja Seizinger 1.33,52 2 Sylvia Eder 1.33,68 3 Astrid Lødemel 1.34,07 4 Kerrin Lee-Gartner 1.34,21 5 Deborah Compagnoni 1.34,44 6 Anita Wachter 1.34,52 === Suurpujottelu === Sija Maa Kilpailija Aika 1 Carole Merle 2.17,59 2 Anita Wachter 2.17,99 3 Martina Ertl 2.18,70 4 Heidi Zeller-Bähler 2.19,07 5 Sabina Panzanini 2.19,17 6 Špela Pretnar 2.19,21 === Pujottelu === Sija Maa Kilpailija Aika 1 Karin Buder 1.27,66 2 Julie Parisien 1.27,87 3 Elfi Eder 1.28,65 4 Kristina Andersson 1.28,69 5 Morena Gallizio 1.28,94 6 Titti Rodling 1.29,12 === Alppiyhdistetty === Sija Maa Kilpailija Pisteet 1 Miriam Vogt 3,39 2 Picabo Street 32,15 3 Anita Wachter 33,52 4 Bibiana Perez 39,04 5 Erika Hansson 42,45 6 Stefanie Schuster 47,30 == Mitalitaulukko == 1 3 3 1 7 2 2 0 1 3 3 1 3 4 8 4 1 0 0 1 4 1 0 0 1 4 1 0 0 1 7 0 2 1 3 8 0 1 1 2 9 0 0 1 1 Yhteensä Yhteensä 9 9 9 27 == Lähteet == * FIS:n tietokanta 1993 Luokka:Vuoden 1993 urheilu Luokka:Japanin urheilu Luokka:Morioka